ዝብል'ዩ። መሊኡ ግን ተስፋ ኣይቖረጸን። ኣዝዩ ዝተፈለየ ጥበባዊ ስራሕ ዝሰርሑ ሰብ ሞያ ኪነ ህንጻ ዘይድገም ቅዲ ክሰርሑ ስለ ዝኽእሉ ተስፋ ኣለዎም ኢሉ። አካውንታንት [ናይ ሒሳብ ሰራተኛታት] ኣዝዮም ዝተሓላለኹ ፈተናታት ምፍታሕ ዝኽእሉ ሰብ ሞያ ሒሳብ'ኳ ጸገም ኣይብሎምን። እቲ ዝተለመደ ስራሕ ዝሰርሑ ሰራሕተኛታት ሒሳብ ግን፤ እቲ ዕዳጋ'ውን ኣይደልዮምን። ምንጪ ስእሊ, Getty Images ኣብረርቲ ሓይሊ ኣየር ከምቲ እንርእዮ ዘለና፡ ሰብ ኣልቦ ነፈርቲ ኲናት ኣብ ረብሓ ምውዓል ጀሚሩ'ሎ። እዚ ድማ ንቕድሚት ዝቕጽል እምበር ጠጠው ዝብል ኣይኮነን። ፖሊስን መርማርን እዞም ሰብ ሞያ ኣይጠፍኡን፤ ተደላይነቶም ግን እናመንመነ እምበር እናወሰኸ ኣይመጽእን። ኣብ ክንድኦም፡ ብፍላይ ምዕቡላት ሃገራት ዝተራቐቑ መሳርሕታት ብምጥቃም ገበን ምክልኻል ክመርጻ'የን። ድለላ ድለላ ዘይዛሪ ስራሕ ክመስለና ይኽእል ይኸውን። ኾይኑ ግን እንደልዮም ኣቑሑን ኣገልግሎትን፡ ብኢንተርነት ዘቕርቡ ድረ ገጻት ብዙሓት'ዮም። ፑሊያኖ እዞም ዝጠቐሶም ዓውዲታት ስራሕ፡ ኣብተን ዝማዕበላ ሃገራት ናይ ምጥፋእ ሓደጋ ዘንጸላለዎም'ዮም'ኳ እንተበለ፡ ኣብ ከይዲ ኣብ ምዕባይ ናብ ዘለዋ ሃገራት'ውን ምምጽኦም ምግማት ዝኸብድ ኣይኮነን። እዚ ዘበን "ዘመነ ቴክኖሎጂ" እንዶ ኣይኮነን!?
